Document ID: /roh_data/filtered/fineweb-2-filterrobots_roh.jsonl.gz/71232

I ha duvrà ses temp da far il viadi da la Rumantschia en la Bassa – uschia ch'il Son Niclà ha duvrà in di pli ditg per arrivar tar ils uffants a Turitg. Funcziunà ha quell'emprima visita rumantscha sin iniziativa da Viola Cadruvi e Flavia Dobozi-Sgier che ha organisà questa saira – ensemen cun il Son Niclà ed intgins famegls da la giuventetgna da Sagogn.
L'interess ed il plaschair sajan stads grond. En general: Talas sairas - sco quella dal Son Niclà – sajan impurtantas per tgirar la cuminanza en la diaspora e perquai duaja tenor las duas organisaturas en futur er dar ulteriuras occurrenzas da quella moda e maniera. Uschia ch'ils uffants percorschan che lur segunda lingua-mamma vegnia era discurrida ordaifer il ravugl da la famiglia.